Aquitaine

Cyn-ranbarth gweinyddol (région) yn ne-orllewin Ffrainc oedd Aquitaine. Fe'i lleolwyd ar Gwlff Gasgwyn (Bae Biscay). Yn y de roedd yn cynnwys rhan o fynyddoedd y Pyreneau a nodweddir yr arfordir gan fforestydd y landes. Roedd yn cynnwys pum département, sef Dordogne, Gironde, Landes, Lot-et-Garonne a Pyrénées-Atlantiques. Yn 2016 unwyd rhanbarth Aquitaine â rhanbarth Limousin a Poitou-Charentes i greu région newydd, mwy, sef Nouvelle-Aquitaine.